ອິຣ່ານສ້າງຄວາມສໍາພັນ ກັບຕາຈີກີສຖານ ໃຫ້ເຂັ້ມແຂງຂຶ້ນ (ເບິ່ງວີດີໂອ ລາວ-ອັງກິດ)
ເມື່ອ​ເວລາ​ສະຫະພາບ​ໂຊ​ວຽດ ພັງ​ທະລາ​ຍລົງ​ນັ້ນ ອິຣ່ານ​ເປັນ​ປະ​ເທດ​ທໍາອິດ ​ທີ່​ຮັບ​ຮູ້​ຄວາມ​ເປັນ​ເອກະລາດ​ ຂອງ​ຕາ​ຈີ​ກີ​ສຖານ.
ເວລານີ້ ອິຣ່ານກໍາລັງແຂ່ງຂັນກັບຣັດເຊຍ ໃນການຫລໍ່ຫລອມຄວາມສໍາພັນ ທີ່ໃກ້ຊິດຫລາຍກວ່າເກົ່າກັບ ຕາຈີກີສຖານ ປະເທດດຽວໃນເຂດເອເຊຍກາງຂອງອະດີດສະຫະພາບໂຊຫວຽດ ທີ່ປາກເວົ້າພາສາເປີເຊຍດັ່ງດຽວກັບອິຣ່ານ ຜູ້ສື່ຂ່າວອີໂອເອ James Brooke ລາຍງານມາຈາກ ດູຊານເບ (Dushanbe) ເມືອງຫລວງຂອງຕາຈີກີສຖານ ຊຶ່ງດາຣາຈະ ນໍາມາສະເໜີທ່ານ ເມືອງຫລວງຂອງອີຣ່ານແລະຕາຈີກີສຖານນັ້ນ ຢູ່ຫ່າງໄກກັນນຶ່ງພັນກິໂລແມດ ແຕ່ເມື່ອເວລາປະທານາທິບໍດີຂອງສອງປະເທດນີ້ພົບປະກັນ ພວກເຂົາເຈົ້າບໍ່ຈໍາເປັນຕ້ອງໃຊ້ນາຍພາສາ ພວກເຂົາເຈົ້າເປັນຜູ້ນໍາສອງປະເທດທີ່ປາກເວົ້າພາສາເປີເຊຍເປັນສ່ວນໃຫຍ່ຂອງໂລກ ທີ່ ເຊຶ່ອມໂຍງໃສ່ກັນຜ່ານພວກປາກເວົ້າພາສາ Dari ຂອງອັຟການີສຖານ ເມື່ອເວລາສະຫະພາບໂຊວຽດພັງທະລາຍລົງນັ້ນ ອິຣ່ານເປັນປະເທດທໍາອິດທີ່ຮັບຮູ້ຄວາມ ເປັນເອກະລາດຂອງຕາຈີກີສຖານ ແລະທຸງຊາດຂອງອິຣ່ານກໍໄດ້ເປັນຕົວແບບສໍາລັບທຸງຊາດ ຂອງຕາຈີກີສຖານ ທ່ານ Muhiddin Kabiri ເປັນຫົວໜ້າພັກຟື້ນຟູອີສລາມຄືນໃໝ່ ຫລືພັກ Islamic Renewal ທ່ານ Mahmoud Ahmadinejad ປະທານາທິບໍດີອິຣ່ານ ທີ່ໄດ້ໄປຢ້ຽມຢາມຕາຈີກີສ ຖານຢູ່ເລື້ອຍໆນັ້ນ ເອີ້ນເລື້ອງນີ້ວ່າ ຈິດວິນຍານນຶ່ງດຽວທີ່ສິງຢູ່ໃນສອງຮ່າງກາຍ ປະທານາທິບໍດີອິຣ່ານໄປຕາຈີກິສຖານເມື່ອເດືອນກັນຍາທີ່ຜ່ານມາ ເພື່ອທໍາພິທີເປີດໂຮງ ໄຟຟ້ານໍ້າຕົກ ແລະເຊັນສັນຍາສະບັບນຶ່ງສໍາລັບໂຄງການທີ່ສອງ ຊຶ່ງອິຣ່ານຈະເປັນຜູ້ດໍາ ເນີນການໂຮງງານທັງສອງແຫ່ງ ໄປຈົນກວ່າ ຈະໄດ້ເງິນລົງທຶນຂອງຕົນຄືນມາທັງໝົດຈາກ ການຂາຍກະແສໄຟຟ້າ ທ່ານ Sayfullo Safarov ເປັນ ຮອງຜູ້ອໍານວຍການສູນກາງສຶກ ສາຍຸທະສາດຂອງຕາຈີກີສຖານ ຊຶ່ງເປັນສູນກາງຄົ້ນຄວ້າທີ່ເຊຶ່ອມ ໂຍງກັບລັດຖະບານນັ້ນ ທ່ານ ເຊຟູລໂລ ກ່າວວ່າ: ເວລານີ້ ທັງອິຣ່ານແລະຈີນ ແມ່ນເປັນຜູ້ລົງທຶນລາຍໃຫຍ່ທີ່ສຸດໃນຕາຈີກີສຖານ ຈີນແລະອິຣ່ານ ມີແຜນການທີ່ຈະສ້າງທາງລົດໄຟເຊຶ່ອມໂຍງຫາກັນ ໂດຍຜ່ານຕາຈີກີສຖານ ແຕ່ກໍມີໜ້ອຍຄົນທີ່ເຊຶ່ອວ່າ ຣັດເຊຍ ທີ່ເປັນອໍານາດຄອບງໍາໃນຂົງເຂດນີ້ ມາໄດ້ຫລາຍກວ່ານຶ່ງສັດຕະວັດແລ້ວນັ້ນ ຈະເລືອນຫາຍໄປງ່າຍໆ ພັກ Islamic Party ຂອງທ່ານ Kabiri ເຮັດວຽກຢ່າງໄກ້ຊິດກັບພວກຄົນ ງານຊາວຕາຈີກຢູ່ ໃນຣັດເຊຍ ທ່ານ Kabiri ກ່າວວ່າ: ແຕ່ໃນໄລຍະຍາວແລ້ວ ການປົກຄອງຢູ່ທີ່ນີ້ມາດົນນານເຖິງນຶ່ງສັດຕະວັດ ຂອງຣັດເຊຍນັ້ນ ກໍອາດຈະຄ່ອຍໆຖືກບົດບັງໂດຍປະວັດສາດທີ່ຕາຈິກີສ ຖານ ມີຮ່ວມກັນກັບຈັກກະພັດເປີເຊຍ ຫລືອິຣ່ານ ມາດົນນານເຖິງ 2,500 ປີນັ້ນ ທ່ານ Zafar Abdullayev ຜູ້ຂຽນຄວາມເຫັນຫລືຂ່າວລົງໃນເວັບໄຊ້ທີ່ນິຍົມປະຊາທິປະໄຕໃນຕາຈີກິສຖານ ເຊຶ່ອວ່າ ການສ້າງຕັ້ງຕະຫລາດຮ່ວມທີ່ປອດວິຊ່ານັ້ນ ແມ່ນເປັນໄປໄດ້ສໍາລັບອິຣ່ານແລະຕາຈິກີສຖານ ທ່ານ Abdullayev ກ່າວວ່າ: ຫລັງຈາກການພັງທະລາຍລົງຂອງອໍານາດໂຊຫວຽດໃນຂົງເຂດເອເຊຍກາງ ແລ້ວ ທ່ານ Abdullayev ກ່າວວ່າ ບັດນີ້ ມັນເປັນຜຽນຂອງອິຣ່ານທີ່ຈະເປີດກ້ວາງໃຫ້ມີເສລີພາບຫລາຍຂຶ້ນ ຖ້າຫາກສອງປະເທດພີ່ນ້ອງທີ່ປາກເວົ້າພາສາເປີເຊຍນີ້ ຢາກມີຄວາມສໍາພັນທີ່ຈິງໃຈແລະສະບາຍໃຈນໍາກັນ